Apstiprināti  
Daugavpils pilsētas domes iepirkumu komisijas  
2015.gada 24.novembra sēdē, prot.Nr.5

**Atklāta konkursa**

**“Daugavpils pilsētas ielu ikdienas uzturēšana”**

identifikācijas numurs DPD 2015/103

**Atbildes uz pretendentu jautājumiem Nr.2**

Daugavpils pilsētas domes iepirkumu komisija 2015.gada 24.novembra sēdē (prot.Nr.5) ir izskatījusi pretendenta uzdotos jautājumus un sniedz šādas atbildes:

**1. Jautājums:** Cik pamatota ir prasība attiecībā uz ielu laistīšanas mašīnu, kurai saskaņā ar nolikuma prasībām, pilna masa drīkst būt līdz 4 tonnām? Ņemot vērā norādītos laistīšanas apjomus, kādi šai mašīnai būs jāveic vienā laistīšanas reizē, tas tehniski nav iespējams. Lūdzam pārskatīt šo prasību.

***Atbilde uz 1.jautājumu:*** *Ielu laistīšana notiek pēc pasūtījuma. Iepriekšējo gadu prakse ceļu laistīšanas apjomos sastāda līdz 10 000 m2/dienā. Līdz ar to apjoms (1 548 948 m2) noradīts par gadu ar iespēju pēc nepieciešamību veikt vienreizējo ceļu laistīšanu. Nolikuma 26.2.punkts ir grozīts, palielinot ielu laistīšanas mašīnas pieļaujamo pilno masu līdz 12 tonnām.*

**2. Jautājums:** Lūdzam arī izvērtēt nolikumā norādītās prasības pilnas masas ierobežojumiem ietvju kaisītājiem un traktoriem.

***Atbilde uz 2.jautājumu:*** *Pēdējo gadu laikā pilsētā veikta ietvju rekonstrukcija (pārbūve no asfaltētā uz bruģa klājumu), tāpēc rodas nepieciešamība samazināt uzkopšanas transporta noslogojumu ietvēm. Sakarā ar to ka ietves ar bruģa segumu pilsētā ir izbūvētas laikā posmā no 2000. līdz 2015.gadam ar dažādām pamata sagatavošanas tehnoloģijām, to nespēja atšķiras. Ekspluatācijas laikā tika novērota situācija, ka traktortehnikas braukšanas rezultātā uz ietvēm veidojas rises (iesēdumi). Lai netiktu bojāts seguma materiāls un apmales, ietves/veloceliņa mehāniskajā tīrīšanā atļauts izmantot tehniku, kas nav smagāka par 2,5 t.*

*Komisija vērš uzmanību, ka kvalifikācijas tabulā norādīts minimālais tehnikas vienību skaits, kuras esamību uz līguma uzsākšanas brīdi jāpierāda pretendentiem, lai kvalificētos dalībai konkursā. Izpildot līgumu specializētās tehnikas skaits varēs tikt palielināts. To noteikts pats pretendents atbilstoši savām vajadzībām, lai nodrošinātu līguma sekmīgu izpildi.*

Iepirkuma komisijas priekšsēdētāja J.Kornutjaka